open-index/open-wikipedia-markdown huggingface dataset:
אנופלוסוס ארמטוס

ממוזער|זוג דגים שוחים בכרי אצות בדרום אוסטרליה
**אנופלוסוס ארמטוס** (שם מדעי: *Enoplosus armatus*) הוא מין של דג גרם מסדרת הדקראים ומתת-סדרת דמויי-דקר והוא המין היחיד במשפחת ה**אנופלוסיים** (*Enoplosidae*). הוא חי רק במימי אוסטרליה.

דג זה בעל גוף מוגבה עם זוג סנפירי גב זקורים, סנפירי חזה קטנים, זנב קצר וראש קצר בעל לסתות דקות המופנות למעלה. העיניים גדולות וצהובות והגוף מפוספס בפסי זברה בצבע ום כהה-לבן. אורך הדג מגיע עד 50 סנטימטר אך לרוב קטן בהרבה.

בעבר מין זה השתייך לסוג פרפרון ממשפחת הפרפרוניים, עקב צורת גופו הדומה. בהמשך התברר שהוא דומה למאובני דגים מלפני 50 מיליון שנה, דבר שגרם לשיבוצו במשפחה עצמאית בתוך תת-סדרת דמויי-דקר.

זהו דג החי בקבוצות קטנות, בזוגות או לבד בשוניות אלמוגים וכרי אצות עד לעומק 90 מטר והוא רק במים חמימים. מעל אזורים אלה הדג מרחף ומגרד תולעים, סרטנים ואצות ים.מצב שימור הדג ללא חשש.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון ווייט
קטגוריה:דמויי-דקר
קטגוריה:מינים יחידים במשפחתם
קטגוריה:מקריני סנפיר יחידים בסוגם
קטגוריה:אוסטרליה: בעלי חיים אנדמיים
קטגוריה:דגי ים בדרום אוסטרליה
F.A.M.E.

**.F.A.M.E** (בעברית: **תהילה**) הוא אלבום האולפן השלישי של הזמר הקולומביאני-ספרדי מאלומה. האלבום יצא לאור ב-18 במאי 2018, על ידי חברת התקליטים סוני מיוזיק לטין.
מהאלבום יצאו שלושה סינגלים ושלושה סינגלים שיווקים אשר נכללו קודם כל בסרט שפרסם באינסטגרם ובאתר שיתוף התכנים יוטיוב. הסינגל הראשון נקרא "Felices los 4"; השני "Corazón" והשלישי "El Prèstamo".

כדי לקדם את האלבום, מאלומה יצא לסיבוב הופעות בשם "F.A.M.E Tour". אלבום זה הוא גם האלבום הראשון של מאלומה אשר נכתב גם בשפה האנגלית וגם בשפה הספרדית.

## קידום
### סינגלים
ב-21 באפריל 2017 יצא לאור הסינגל הראשון מתוך האלבום, "Felices los 4", כסינגל דיגיטלי בחנויות מוזיקה ואתרי מוזיקה. ב-7 באפריל 2017 יצא לאור רמיקס סלסה לשיר יחד עם הזמר הספרדי מארק אנתוני.השיר קיבל שבחים רבים והגיע למקום ה-48 במצעד הוט 100 של בילבורד האמריקאי ולמקום השני במצעד השירים הלטיניים.

"Corazón" יצא לאור כסינגל דיגיטלי בחנויות המוזיקה ב-3 בנובמבר 2017 כסינגל השני מתוך האלבום. הסינגל הגיע למקום ה-87 במצעד הבילבורד הוט 100 ולמקום החמישי במצעד השירים הלטיניים.

"El Prèstamo" יצא לאור כסינגל דיגיטלי בחנויות ובאתרי המוזיקה ב-9 במרץ 2018 כסינגל השלישי מתוך האלבום. הסינגל הגיע למקום השמיני במצעד השירים מתחת להוט 100, ולמקום העשירי במצעד השירים הלטיניים.

### סינגלים שיווקיים
ב-24 בנובמבר 2017 הוציא מאלומה לאור שלושה סינגלים שיווקיים: "GPS", "Vitamina" ו-"23". שניים משלושת הסינגלים, "GPS" ו-"Vitamina", נכנסו למצעד השירים הלטיניים, למקומות 35 ו-49 בהתאמה. ב-4 במאי 2018 יצא הסינגל השיווקי הרביעי מהאלבום, שנקרא "Marinero", יחד עם קליפ של השיר ביוטיוב. השיר נכנס למצעד השירים הלטיניים למקום ה-27.

### סרט קצר: X
ב-23 בנובמבר 2017 הוציא מאלומה לאור סרט בן 26 דקות כדי לשווק את האלבום, יחד עם הבמאי ג'סי טררו שביים את הקליפ לשירים Corazón, "El Prestamo" ו-"Felices Los 4". הסרט נקרא "X". בסרט מופיעים הסינגלים הקודמים של מאלומה "Cuatro Babys", "GPS", "Vitamina" ו-"23". לאחר מכן שלושת הסינגלים יצאו גם כסינגלים שיווקיים.

### סיבוב הופעות
כדי לקדם את האלבום יצא מאלומה לסיבוב ההופעות "F.A.M.E Tour".

## רשימת רצועות
רשימת השירים מתוך אמזון ומתוך טיידל. 

## מיקומי שיא

## קישורים חיצוניים

## הערות שוליים

קטגוריה:אלבומי מאלומה
קטגוריה:אלבומים בספרדית
קטגוריה:אלבומי פלטינה בברזיל
קטגוריה:אלבומי חברת סוני מיוזיק לטין
Felices los 4

**Felices Los 4** (באנגלית: **Happy the 4 of Us**, ובעברית: **שמחים ארבעתנו**) הוא הסינגל הראשון מתוך אלבום האולפן השלישי של הזמר מאלומה. השיר יצא לאור ב-21 באפריל 2017 על ידי חברת התקליטים סוני לטין.

השיר נכתב בין היתר מאלומה. גרסת סלסה יצאה לסינגל יחד עם הזמר מרק אנתוני אשר יצא לאור ב-7 ביולי 2017.השיר Felices Los 4 נחשב לשיר הראשון של מאלומה שנכנס למצעד האמריקאי של בילבורד הוט 100 למקום ה-48 ושהה במצעד במשך 20 שבועות.

## הערכה ביקורתית

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017. בפרט, השיר הוכתר כשיר הטוב ביותר של השנה ברשימות שפרסמו מגזין טיים ומגזין רולינג סטון.

## וידאו קליפ
במאי הקליפ הוא ג'סי טררו, ניתוח הקליפ הוא מישהו עוקב אחרי אהבה ונוצרת משולש אהבה בין מאלומה לבין אישה נשואה אשר משחקת על ידי שחקנית ודוגמנית ידועה בשם נטלי בארוליץ' ובעלה אשר מגלם את וילמר וולדראמה.

ב-5 במאי 2017, הזמר קיבל פרס מאתר VEVO משום שהקליפ נהיה לקליפ הלטיני הכי נצפה בעולם בתוך 24 שעות הראשונות של השחרור הקליפ.עד כה (ספטמבר 2018) לקליפ יש יותר מ-1.4 מיליארד צפיות ביוטיוב.

## קישורים חיצוניים

## הערות שוליים

קטגוריה:שירי מאלומה
קטגוריה:שירים בספרדית
קטגוריה:שירים שנכתבו על ידי מאלומה
קטגוריה:שירי פופ לטיניים
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון ברומניה
קטגוריה:שירי יהלום בארצות הברית
קטגוריה:שירי יהלום במקסיקו
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת סוני מיוזיק קולומביה
שניידרמן

**שניידרמן** הוא שם משפחה יהודי ממקור גרמני שפירושו חייט.

קטגוריה:שמות משפחה אשכנזיים
Colors (שיר של ג'ייסון דירולו)

"**Colors**" (בעברית: "**צבעים**") הוא שיר של הזמר האמריקאי ג'ייסון דירולו. הסינגל הוא פרסומת המנון שיווק לחברת קוקה קולה למונדיאל 2018. השיר יצא לאור ב-9 במרץ 2018. ב-12 באפריל 2018, הופיע דירולו עם השיר ועם שני השירים "Tip Toe" ו-"Swalla", בטקס פרסי Echo Music Prize.

לשיר יצא גרסה בשפה הספרדית, ביחד עם הזמר הקולומביאני מאלומה. הגרסה יצאה לאור ב-13 באפריל 2018.

## רקע וכתיבה
דירולו שיתף פעולה ביחד עם חברת המשקאות, קוקה קולה כדי להוציא את השיר. השיר יתפקד כסינגל מתוך אלבום האולפן החדש של דירולו 2Sides, אשר עתיד לצאת בהמשך שנת 2018. השיר יצא על ידי חברת התקליטים האחים וורנר.

השיר נכתב על ידי ג'ייסון דירולו.

## וידאו קליפ
הצצה לקליפ "Colors" יצא לאור בערוץ היוטיוב של חברת קוקה קולה בתאריך 15 בפברואר 2018.

## מיקומי שיא
### גרסה רגילה

### הגרסה עם מאלומה

## נתוני מכירות

## קישורים חיצוניים

## הערות שוליים

קטגוריה:שירי ג'ייסון דירולו
קטגוריה:שירי מאלומה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי ניג'ה צ'ארלס
קטגוריה:שירים על צבעים
קטגוריה:מונדיאל 2018
קטגוריה:שירי גביע העולם בכדורגל
קטגוריה:שירי כסף בממלכה המאוחדת
אווה לנה לונדגרן

**אווה לנה לונדגרן** (בשוודית: **Eva-Lena Lundgren**; נולדה ב-1961) היא דוגמנית ושחקנית שוודית. מיס שוודיה לשנת 1981.

## ביוגרפיה
לונדגרן נולדה במחוז נורבוטן שבצפון שוודיה, היא הוכתרה כמיס שוודיה 1981, בטקס בחירת מיס תבל שנערך בניו יורק נבחרה לסגנית שנייה, בנוסף היא גם זכתה במקום הראשון בתחרות מיס סקנדינביה ובמקום הרביעי במיס אירופה באותה שנה.

ב-1984 הופיע בסרט הקומדייה האיטלקי "A tu per tu" ובאותה שנה הופיעה בתוכנית הילדים "Rappelkiste" שהופקה על ידי הטלוויזיה הציבורית הגרמנית, ב-1985 הופיעה בסרט "Big Deal After 20 Years", ב-1986 גילמה מספר דמויות בסרט המסע ההיסטורי "Superfantozzi".

היא מורה ללטינית ויוונית בשיטת מונטסורי ומתגוררת באמסטרדם.

## קישורים חיצוניים

* מיס שוודיה 
* http://wwwc.aftonbladet.se/nyheter/9901/08/frosve2.html

קטגוריה:זוכות מיס שוודיה
קטגוריה:משתתפות בתחרות מיס תבל 1981
קטגוריה:זוכות מיס סקנדינביה
קטגוריה:משתתפות בתחרות מיס אירופה
קטגוריה:אנשי חינוך שוודים
קטגוריה:מורים ללטינית
קטגוריה:מהגרים להולנד
קטגוריה:שוודיות שנולדו ב-1961
קטגוריה:שוודים שנולדו ב-1961
טקס פרסי אוסקר ה-80

**טקס פרסי אוסקר ה-80** (באנגלית: **80th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 2007 נערך בתיאטרון קודאק שבלוס אנג'לס, קליפורניה, ב-24 בפברואר 2008. הקומיקאי ג'ון סטיוארט הנחה את הטקס בפעם השנייה שלו.

סרטם של האחים כהן, "ארץ קשוחה", היה מועמד לשמונה פרסים וזכה בפרסי הסרט הטוב ביותר, הבמאי הטוב ביותר, התסריט המעובד הטוב ביותר ושחקן המשנה הטוב ביותר. הסרט "זה ייגמר בדם" היה מועמד אף הוא לשמונה פרסים, וזכה בפרסי השחקן הטוב ביותר והצילום הטוב ביותר. סרטו של יוסף סידר "בופור" קיבל מועמדות לפרס הסרט הזר הטוב ביותר, ובך היה הסרט הישראלי השביעי שמועמד לפרס, והראשון זה 23 שנים.

במהלך הטקס הוענק פרס אוסקר לשם כבוד לארט דיירקטור ולמעצב האמנותי רוברט בויל.

## זכיות ומועמדויות
[200px|ממוזער|שמאל|[האחים כהן, הזוכים בפרס הבמאי הטוב ביותר.]]
[200px|ממוזער|שמאל|[דניאל דיי-לואיס, השחקן הטוב ביותר.]]
[200px|ממוזער|שמאל|[מריון קוטיאר, השחקנית הטובה ביותר.]]
[200px|ממוזער|שמאל|[חאווייר ברדם, שחקן המשנה הטוב ביותר.]]
[200px|ממוזער|שמאל|[טילדה סווינטון, שחקנית המשנה הטובה ביותר.]]

## סרטים עם מספר זכיות ומועמדויות
[200px|ממוזער|שמאל|[ג'ון סטיוארט, מנחה הטקס.]]

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:2008 בארצות הברית
קטגוריה:טקסי פרס אוסקר
אנטה סטאי

**קארן אנטה סטאי** (בנורווגית: **Karen Anette Stai**; נולדה ב-24 במאי 1961) היא דוגמנית עבר נורווגית.

## ביוגרפיה
סטאי נולדה באקרסהוס.

ב-1980 עלתה לחמש המועמדות הסופיות בתחרות מיס אירופה, ב-1981 זכתה בתחרות הראשונה של סוכנות פורד דוגמנית העל העולמית.

בפברואר ומרץ 1982 ובפברואר 1984 הייתה על שער ווג איטליה, במרץ ומאי 1982 הייתה על שער ווג פריז ובמרץ 1982 הופיעה על שער ווג גרמניה.

היא הייתה אחת הדוגמניות המובילות של שנות ה-80, היא קיבלה הצעה לחוזה עם חברת הקוסמטיקה לוריאל אך החליטה לפרוש מהדוגמנות, לאחר מכן היא עבדה כצלמת ועורכת אופנה.

ב-1983 פרסמה את ספרה "עסק משוגע-יומן דוגמנית", ב-2003 יצא הספר השני שלה "באמצע החיים: חיים על לראות את עצמך ואת אחרים".

## קישורים חיצוניים
*  
* https://www.minmote.no/#!/artikkel/22916296/i-sminkepungen-til-anette-stai

קטגוריה:דוגמניות נורווגיות
קטגוריה:משתתפות בתחרות מיס אירופה
קטגוריה:זוכות דוגמנית העל העולמית
קטגוריה:צלמות
קטגוריה:נורווגיות שנולדו ב-1961
קטגוריה:נורווגים שנולדו ב-1961
הגר שרביט

**הגר שרביט** (נולדה בשנת 14 בנובמבר 1986) היא זמרת מצו-סופרן ישראלית.

## חייה
### לימודים
הגר שרביט נולדה בתל אביב ולמדה ב ובמגמת המוזיקה בתיכון עירוני א' לאמנויות בתל אביב. היא למדה פיתוח קול אצל מגדה חן ורובין ויזל-קפסוטו ובתקופת שירותה הצבאי המשיכה ללמוד אצל שרון רוסטורף-זמיר. בהמשך למדה בבית הספר למוזיקה ע"ש בוכמן-מהטה באוניברסיטת תל אביב, אצל פרופסור תמר רחום.

בשנת 2004 שרה הגר שרביט באנסמבל זמרי מורן, עמם הופיעה ב-2006 כסולנית בפסטיבל אבו גוש וב-2008 בפסטיבל vox pacis בסטוקהולם. היא הופיעה כסולנית עם תזמורות שונות, בניצוח נעמי פארן, אבנר בירון, יואב תלמי, מיכאל שני, ישי שטקלר, טליה אילן. בין השאר הופיעה עם הקאמרטה הישראלית ירושלים, התזמורת הקאמרית הישראלית ועוד.

הרפרטואר הסולו של שרביט כולל את "סטאבט מאטר" של פרגולזי, "מגניפיקט" ו"גלוריה, של אנטוניו ויוואלדי, "חלום ליל קיץ" של פליקס מנדלסון. היא שרה בתפקיד הקוסמת בדידו ואניאס של הנרי פרסל ובתפקיד "בסטיאן" בבסטיאן ובסטיאנה של מוצרט.

בקיץ 2012 השתתפה שרביט במיזם הזמרים הצעירים של פסטיבל זלצבורג ובאותה שנה שרה את תפקיד האלט במשיח של הנדל בפוטסדאם, גרמניה.

בעונת 2013–2014 הצטרפה שרביט לסדנת האופרה של דויטשה אופר אם ריין, שם השתתפה בביצוע לה טרוויאטה של ורדי, "הנזל וגרטל" של אנגלברט הומפרדינק ו"מוות בוונציה", אופרה מאת בנג'מין בריטן על פי הנובלה של תומאס מאן. כן השתתפה באופרה של מץ בביצועי "לה צ'נרנטולה" של רוסיני.

## פרסים ואותות  הוקרה
* 2008-2007 - מלגות הצטיינות מבית הספר למוזיקה ע"ש בוכמן מהטה
* 2008 - מקום שני בתחרויות בוכמן-מהטה
* 2009 - ציון לשבח בבית הספר בוכמן מהטה
* 2015 - פרס ראשון בתחרות הזמרה הבינלאומית "Das Lied" בברלין

## קישורים חיצוניים
* 

*  אתר הבמה, "הגר שרביט"                                        
*  יוטיוב, הגר שרביט שרה שוברט

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות במוזיקה הקלאסית
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות אוניברסיטת תל אביב: מוזיקה
קטגוריה:בוגרי אוניברסיטת תל אביב: מוזיקה
קטגוריה:ישראליות שנולדו ב-1986
קטגוריה:ישראלים שנולדו ב-1986
דויטשה אופר אם ריין

[ממוזער|בית האופרה של [דיסלדורף (2011)]]
ה**דויטשה אוֹפּר אַם רַיין** (בגרמנית: **Deutsche Oper am Rhein**) היא להקת אופרה גרמנית, היושבת דרך קבע בדיסלדורף ובדיסבורג. לצד האופרה פועלת גם להקת בלט. משנת 2009 מנהלה המוזיקלי הוא אקסל קובר. תזמורת הבית, התזמורת הסימפונית של דיסלדורף, מנגנת הן רפרטואר אופראי והן סימפוני.

## היסטוריה
בשנת 1875 נבנה מה שהיה בהמשך לבית האופרה של דיסלדורף. בשנים 1887 עד 1920 התקיים קשר איתן בין בתי האופרה של שתי הערים, אך הוא ניתק ב-1829 ולא חודש עד 1955, עם הקמת הדויטשה אופרה אם ריין.

בית האופרה של דיסלדורף, שנבנה ב-1875, נהרס למעשה במהלך מלחמת העולם השנייה. הוא נבנה מחדש ונפתח שוב בשנת 1956, מאז הוא משמש את להקת האופרה באופן קבוע. תיאטר דואיסבורג, שנבנה ב-1912, נהרס כליל ונבנה מחדש ב-1950.

מנכ"ל האופרה הנוכחי הוא כריסטוף מאייר; המנצח הראשי הוא אקסל קובר.

בשנים 2006 ו-2007 עבר בית האופרה של דיסלדורף שיפוץ וארגון מחדש. הצגת האופרה הראשונה בתיאטרון המחודש הייתה לה טרוויאטה, בניצוח ג'ון פיור האמריקאי.

## קישורים חיצוניים

* 

גרמניה
תרבות
קטגוריה:דיסבורג
קטגוריה:להקות אופרה גרמניות
קטגוריה:להקות שהוקמו בשנת 1955
אני לא מכשפה

**אני לא מכשפה** (באנגלית: **I Am Not a Witch**) הוא סרט דרמה בריטי-צרפתי-גרמני-זמבי שביימה וכתבה רונגאנו ניוני, בבכורתה הקולנועית. הסרט נבחר להקרנה באירוע "שבועיים של במאים" בפסטיבל קאן ב-25 במאי 2017. בישראל הסרט הוקרן לראשונה בפסטיבל הקולנוע ירושלים אשר התרחש ביולי 2017. הסרט היה מועמד וזכה במספר פרסי, בינם פרס BAFTA לסרט הבכורה הטוב ביותר מאת תסריטאי, במאי או מפיק בריטי עבור ניוני ומפיקת הסרט, אמילי מורגן.. שפות הסרט הן אנגלית ובמבה , ואורכו כ-93 דקות.

## תקציר העלילה
הסרט מתרחש באזור בו מאמינים כי ישנן מכשפות והן יכולות לעוף ולהרוג חפים מפשע. על מנת לשמר את הכוח המאגי שלהן לצרכים חיוביים, שומרים את כל המכשפות בכפר אחד וקושרים כל אחת מהן לחוט לבן, אשר ימנע מהן לעוף או לעזוב את הכפר, בו הן למעשה סוג של אסירות. כמעט כל המכשפות הן נשים מבוגרות, שכנראה עיצבנו את האדם הלא נכון, אשר שכנע אותן ואת הסביבה כי יש בהן רשע או יכולת להזיק. אבל גיבורת הסרט, שולה, היא ילדה בת 9 בלבד, אשר מביטה על מישהי בכפר שלה בשעה שזו נופלת, מה שהופך אותה אוטומטית לחשודה בכישוף. לאחר שהיא נשלחת לכפר המכשפות, נציג השלטון לוקח אותה תחת חסותו ומשתמש בה בעיקר לצרכים של שיווק וצבירת ממון לעצמו, בעוד האנשים אשר מצפים ממנה לנסים לא תמיד יוצאים מרוצים. שולה לא אוהבת את החיים במקום, אבל מובהר לה כי האלטרנטיבה להימצאות בו היא הפיכתה לעז, שזה מה שקורה למכשפות שבורחות. להיות עז חופשית מתחיל להישמע כמו רעיון לא רע.

## הדמויות והשחקנים
* מרגרט מולובווה – שולה
* נלי מונמונגה – שוטרת
* דינה מופוני – מנהיג
* ננסי מולילו – צדקה
* הנרי פהירי – מר בנדה
* גלוריה הווילר – תיירת

## הפקה
במאית וכותבת הסרט, רונאגנו ניוני, אמרה שהסרט בהשראת הסיפורים על האשמות כישוף בזמביה. במחקרה על הסרט, רונאגנו נסעה לגאנה ובילתה במחנה מכשפות אמיתי, שם היא התבוננה בחיי היומיום שלהן, ובדיבור שלהן.

## הפצה
הסרט שודר לראשונה בפסטיבל הקולנוע בקאן, במסגרת השבועיים של הבמאים ב-25 במאי 2017. לאחר מכן הסרט שודר בבריטניה ב-20 באוקטובר 2017, ובשווייץ ב-31 בינואר 2018. בישראל הסרט שודר בפסטיבל הקולנוע ירושלים אשר התרחש ביולי 2017.

## קבלה
### הכנסות
הסרט הרוויח כ-141,043 דולר ממכירות הכרטיסים.

### ביקורות
האתר "Rotten Tomatoes", הביא לסרט ציון של 100% על פי 37 חוות דעת של גולשים באתר. מרק קרמוד , כתב מעיתון "The Observer", שיבח את עבודתה של רונאגנו ניוני, את הצילום של דייוויד גאלגו ואת המשחק של מרגרט מולובווה. אנה סמית, כתבת מעיתון "Time Out", העניקה לסרט ארבעה מתוך חמישה כוכבים.

## פרסים ומועמדויות
*שנת 2017: פרס הקולנוע הבריטי העצמאי לבמאי הטוב ביותר.
*שנת 2017: פרס דאגלס היקוקס של הקולנוע הבריטי העצמאי.
*שנת 2017: פרס פריצת הדרך של הקולנוע הבריטי העצמאי.
*שנת 2018: פרס באפט"א לקולנוע לסרט ביכורים יוצא מן הכלל של תסריטאי, במאי או מפיק בריטי.

## קישורים חיצוניים

## הערות שוליים

קטגוריה:סרטי 2017
קטגוריה:סרטים בריטיים
קטגוריה:סרטי דרמה בריטיים
קטגוריה:סרטים צרפתיים
קטגוריה:סרטי דרמה צרפתיים
קטגוריה:סרטים באנגלית
קטגוריה:זוכי פרס באפט"א: סרטים
קטגוריה:זמביה: תרבות
אקסל קובר

**אֵקְסֶל קוֹבֶּר** (בגרמנית: **Axel Kober**; נולד ב-10 בפברואר 1970) הוא מנצח גרמני. מאז 2009 הוא מכהן כמנהלה המוזיקלי של הדויטשה אופר אם ריין.

## קריירה
קובר נולד בקרונאך ולמד ניצוח אצל פטר פאלק וגינתר ויך בבית הספר הגבוה למוזיקה בווירצבורג. כהונתו המקצועית הראשונה הייתה בתיאטרון הממלכתי של מקלנבורג-מערב פומרניה ב-1994. מ-1998 עד 2003 היה המנצח הראשי של תיאטר דורטמונד, שם ניצח על כמה אופרות שאין מרבים לבצע, ובכלל זה הבכורה הגרמנית של "ז'וליאן" מאת גוסטב שרפנטייה. לאחר תקופה של 4 שנים בתיאטרון הלאומי של מנהיים (2007-2003) כמנצח הראשי, ושנתיים כמנהל מוזיקלי באופרה של לייפציג (2009-2007), התמנה למנהל מוזיקלי של הדויטשה אופר אם ריין. ב-2013, יובל המאתיים להולדת ריכרד וגנר, הופיע קובר לראשונה בפסטיבל ביירוית, שם ניצח על טנהויזר. הוא חזר לנצח על אופרה זו בפסטיבל של 2014.

## קישורים חיצוניים


* Artist's biography  at RB Artists Management, Vienna (in English)
* Video: Kober conducting the Deutsche Oper am Rhein und Duisburger Philharmoniker Orchestra, Duisburg, 10 June 2012 (official YouTube channel of the Deutsche Oper am Rhein


## הערות שוליים

קטגוריה:מנצחי אופרה
קטגוריה:מנצחים גרמנים
קטגוריה:גרמנים שנולדו ב-1970
אטומיק מונסטר

**אטומיק מונסטר** (באנגלית: **Atomic Monster**) היא חברת הפקת סרטים אמריקאית שנוסדה על ידי ג'יימס ואן בשנת 2014, ואנשי המפתח שלה הם ג'יימס ואן ומייקל קליר.

החברה מתמקדת ביצירת סרטי אימה שהפכו לשוברי קופות כדוגמת "הנזירה" (2018), "אנאבל: הבריאה" (2017), ו"לזמן את הרוע 2" (2016).

## היסטוריה
החברה הוקמה בשנת 2014, בידי הבמאי והתסריטאי האוסטרלי ג'יימס ואן, שהיה ביחד עם מייקל קליר לאיש המפתח שלה. הסרט הראשון שהוציאה החברה היה "אנאבל" משנת 2014, שהיה לסרט השני ביקום הקולנועי של לזמן את הרוע. הוא זכה להצלחה בין-לאומית כאשר הכניס סכום של למעלה מ-257 מיליון דולרים בסך הכול.

מאוחר יותר, הופץ הסרט "לזמן את הרוע 2" (2016) שהיה לסרט ההמשך של "לזמן את הרוע" (2013). הוא זכה להצלחה חסרת תקדים כאשר הכניס 320 מיליון דולרים. בהמשך לכך, יצא הסרט "כיבוי אורות" (2016) ו"אנאבל: הבריאה" (2017), שזכו להצלחה בין-לאומית, ו"הנזירה" (2018) שהפך לסרט האימה החמישי המכניס ביותר בכל הזמנים.

אטומיק מונסטר היא אחת החברות האחראיות על הפקת הסדרה "מקגייוור" (2016). בנוסף לכך, אחראית החברה גם על הפקת הסדרה "היצור מן הביצה", שתסריטה נכתב בידי הבמאי האמריקאי גארי דאוברמן ומארק ורהידן. הסדרה עלתה לשידור בשנת 2019. בין היתר יצאו הסרטים "קללת לה יורונה" (2019) ו"אנאבל חוזרת הביתה" (2019).

בהמשך הופץ הסרט "לזמן את הרוע 3: בשליחות השטן". כמו כן, היו עתידים לצאת שני הסרטים "האיש העקום" ו"כיבוי אורות 2", אך הדבר טרם יצא אל הפועל.

## פילמוגרפיה
### סרטים

### סרטים שטרם יצאו

## סדרות טלוויזיה

## קישורים חיצוניים
* 

## הערות שוליים

*
קטגוריה:חברות אמריקאיות להפקת סרטים
קטגוריה:חברות הפקת טלוויזיה בארצות הברית
פרס באפט"א לתסריט המקורי הטוב ביותר

**פרס באפט"א לתסריט המקורי הטוב ביותר** (באנגלית: **BAFTA Award for Best Original Screenplay**) מוענק משנת 1984, כאשר הפרס שהוענק עד אז (פרס באפט"א לתסריט הטוב ביותר) פוצל לשני פרסים נפרדים, השני הוא פרס באפט"א לתסריט המעובד הטוב ביותר.

## זוכים ומועמדים
מקרא:
* "†" מסמל זכייה גם בפרס אוסקר לתסריט המקורי הטוב ביותר
* "‡" מסמל מועמדות לפרס אוסקר לתסריט המקורי הטוב ביותר
* "††" מסמל זכייה בפרס אוסקר לתסריט המעובד הטוב ביותר
* "‡‡" מסמל מועמדות לפרס אוסקר לתסריט המעובד הטוב ביותר

### שנות ה-1980

### שנות ה-1990

### שנות ה-2000

### שנות ה-2010

### שנות ה-2020

## ראו גם
* פרס גלובוס הזהב לתסריט הטוב ביותר
* פרס אוסקר לתסריט המקורי הטוב ביותר

## הערות שוליים

קטגוריה:זוכי פרס באפט"א לתסריט המקורי הטוב ביותר
תסריט מקורי
באפט"א לתסריט המקורי הטוב ביותר
ליאופולד אנד סטיבנס

[ממוזער|250px|[כוונת טלסקופית ליאופולד סימן 6 בעלת הגדלה משתנה של X3-X18]]
[ממוזער|250px|[רובה צלפים רמינגטון M24 של צה"ל עם כוונת טלסקופית ליאופולד סימן 6 X3-X18]]
**ליאופולד אנד סטבנס בע"מ** (באנגלית: **Leupold & Stevens, Inc.**) היא חברה אמריקאית המייצרת אופטיקה צבאית, כוונות טלסקופיות, כוונות השלכה, משקפות וטלסקופים לצלפים ומאתרים. החברה ממוקמת בביברטאון, אורגון, ארצות הברית. היא נוסדה ב-1907 והיא נמצאת עד היום בבעלות משפחתית של המייסדים.

מוצרי החברה משמשים מספר צבאות, בהם הכוחות המזוינים של ארצות הברית ובפרט צבא ארצות הברית, חיל הנחתים של ארצות הברית ואריות הים. גם צה"ל משתמש בטלסקופים של החברה, ובעיקר בכוונות הטלסקופיות ליאופולד סימן 4 (Leupold Mk 4 LR/T M1 10×40mm fixed-power scope) וליאופולד סימן 6 X3-X18 החדשה.

## קישורים חיצוניים

* 

* צה"ל רוצה אחידות משקית בתחום כוונות צלפים, IsraelDefense, 7 בנובמבר 2018

קטגוריה:חברות אמריקאיות
מגפה (סרט)

"**מגפה**" (באנגלית: ***Viral***) הוא מותחן אימה אמריקאי, אשר בוים על ידי הנרי ג'וסט ואריאל שולמן. תסריטו נכתב על ידי כריסטופר ב. לאנדון וברברה מרשל. בין שחקניו הראשיים של הסרט ניתן למנות את סופיה בלאק-ד'אליה, משין גאן קלי ומייקל קלי.

הסרט יצא לאקרנים ב-29 ביולי 2016, על ידי בלאמהאוס הפקות, בוסטד שארק פרודקשנס ו-IM גלובל.

## עלילה
עלילת הסרט מתמקדת בסטייסי דרקפורד (ליאו טיפטון) ואמה דרקפורד (סופיה בלאק-ד'אליה), שתי תלמידות תיכון אשר עברו לאזור פרברי בקליפורניה. אמה נאבקת על מנת להשיג חברים חדשים, בעוד סטייסי כבר התיידדה עם אנשים רבים, בהם סיג'יי (משין גאן קלי).

רגע השיא של הסרט מגיע כאשר מגפה קטלנית תוקפת את העולם. אחת משתי האחיות נדבקת במחלה ואחותה מתעדת את כל מה שקורה מסביב תוך שהיא מנסה לטפל בה.

## שחקנים
* סופיה בלאק-ד'אליה - אמה דרקפורד
*ליאו טיפטון (אנלי טיפטון) - סטייסי דרקפורד
*טראוויס טאופ - אוון קליין
*משין גאן קלי - סיג'יי
*מייקל קלי - מייקל דרקפורד
*ג'ון קות'רן ג'וניור - מר טומי
*סטוני וסטמורלנד - ביל
*לינזי גריי - גרייסי לאמאי
*ג'ודיאן אלדר - גברת טומי
*פיליפ ליבס - גנגלי קיד
*בריאן האווי - טארה דאנלי

## הפקה
ב-29 באפריל 2014, נודע כי ליאו טיפטון נבחרה להיות השחקנית הראשית בסרט, ועוד נודע כי שני הבמאים של הסרט יהיו הנרי ג'וסט ואריאל שולמן. לבסוף, יצא הסרט לאקרנים ב-29 ביולי 2016. בישראל יצא הסרט לאקרנים ב-21 ביוני 2018.

באוגוסט 2016, נודע כי הסרט גרף סכום של קרוב ל-600 אלף דולר, בכמעט חודשיים.

## קישורים חיצוניים

## הערות שוליים

קטגוריה:מגפות באמנות
קטגוריה:סרטי אימה אמריקאיים
קטגוריה:סרטי אימה מ-2016
קטגוריה:סרטי בלאמהאוס הפקות
קטגוריה:סרטי זומבים
קטגוריה:סרטי מתח אמריקאיים
קטגוריה:סרטי מותחן אימה אמריקאיים
קטגוריה:סרטים אמריקאיים
סויוז MS-10

**סויוז MS-10** (ברוסית: **Союз МС-10**) היא חללית רוסית מאוישת ששוגרה ב-11 באוקטובר 2018 מקוסמודרום בייקונור, אלא שלאחר השלב הראשון של השיגור, שכלל הפרדת החללית מהמשגר "סויוז־FG" קרתה תקלה שבעקבותיה התבצע כיבוי חירום של המנועים בעקבות נפילת המאיצים. מערך חילוץ החירום הפריד את החללית מהמשגר.

החללית ביצעה נחיתת חירום בשלום כ־25 ק"מ מזרחית לעיר ז'זקאזגן. האסטרונאוטים לא נפצעו וחולצו בשלום על ידי אנשי חיל החלל הרוסי. במהלך הטיסה, תוכנן לשגר את חברי המשלחת ISS-57/58 אל תחנת החלל הבינלאומית. זו הייתה הטיסה ה־137 במספר של החללית המאוישת "סויוז" מאז 1967.

## התקלה
חללית "סויוז MS-10" שוגרה ב-11 באוקטובר 2018 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

תהליך השיגור נפסק בערך בגובה של כ־50 ק"מ, כמחצית הדרך אל קו קרמן ועל כן ביצעה טיסה תת־מסלולית. מטלמטריית המסלול נראה כי הגובה המרבי של הטיסה לא עבר את ה־100 ק"מ, ועל כן לא נחשב כי הצוות הגיע לחלל.

מבדיקה ראשונית, התברר כי הייתה תקלה במאיצים של המשגר. במשגר, ארבעה מאיצים הקשורים לליבה המרכזית של המשגר. לרוב, תקלה במאיץ יכולה להיגרם מתדלוק שגוי, תקלה מכנית, תקלת מחשב ועוד. במקרה של זיהוי תקלה במאיץ, המשימה מבוטלת, כדי לא לסכן את האסטרונאוטים. במקרה כזה, החללית עצמה, הנושאת את האסטרונאוטים והמטען, מופרדת מהמשגר ונפתחים מצנחי החללית ובכך מתאפשרת חזרתה לכדור הארץ וכך אכן קרה לחללית.

זו הייתה התקלה הראשונה במהלך שיגור של חלליות הסויוז מאז 1973.

## הצוות
צוות סויוז MS-10 נועד להביא את משלחת 57 לתחנת החלל הבינלאומית. החללית נועדה להכיל 2 אנשים ולא 3 (עקב שינויים בהקצאת האסטרונאוטים בסוכנות החלל הרוסית) ולהחזיר את הצוות יחד עם טייס החלל הראשון מאיחוד האמירויות עם חזרתה באביב 2019.

## גלריה

קובץ:Expedition 57 Launch (NHQ201810110018) (cropped) 3.jpg|רגע התקלה בשיגור - הפרדות ארבעת המאיצים של השלב הראשון, חלק המילוט של הצוות ושברים נוספים
קובץ:Expedition 57 Crew Returns to Baikonur (NHQ201810110007).jpg|צוות החללית נפגש שוב עם המשפחות לאחר נחיתת החירום


## קישורים חיצוניים

* הכנות לקראת שיגור טילי "סויוז־FG" עם החללית "סויוז MS-10". וידאו באתר אולפני הטלוויזיה של רוסקוסמוס
* מידע על הטיסה
* תיאור המשימה

## הערות שוליים

קטגוריה:2018 ברוסיה
קטגוריה:תוכנית סויוז
קטגוריה:משימות כושלות לחקר החלל
שנות ה-70 של המאה ה-15

**שנות ה-70 של המאה ה-15** היו העשור השמיני של המאה ה-15, החלו ב-1 בינואר 1470 והסתיימו ב-31 בדצמבר 1479.

## אירועים בולטים בעולם

180px|ממוזער|אירופה ב-1470
### מלחמה ופוליטיקה
#### מלחמות
[שמאל|ממוזער|250px|[הקרב על נאנסי: איור של רנה השני כובש את נאנסי]]
* 14 באפריל 1471 – קרב ברנט - קרב חשוב במלחמות השושנים. ניצחון גדול של אדוארד הרביעי, מלך אנגליה
* 4 במאי 1471 – מלחמות השושנים: אדוארד הרביעי מלך אנגליה מנצח סופית את כוחות בית לנקסטר בקרב טיוקסברי
* 14 ביולי 1471 – קרב שלון – צבא נובגורוד מובס על ידי נסיכות מוסקבה. תחילתה של נפילה הדרגתית של נובגורוד
* 10 בינואר 1475 – נסיך מולדובה, שטפן הגדול, מנצח את העות'מאנים בוסלוי
* 5 בינואר 1477 - הקרב על נאנסי - שארל הראשון דוכס בורגונדיה מובס ונהרג. סיום מלחמת בורגונדיה
* 13 באוקטובר 1479 - ההונגרים מביסים את הטורקים בטרנסילבניה, שלב חשוב במלחמות עם הטורקים

#### סכסוכים לאומיים ואזוריים
* 14 בינואר 1478 - נובגורוד נכבשת על ידי איוואן השלישי נסיך מוסקבה
* 1479 - שבטים בדואים פלשו לירושלים, חדרו לתחומי הר הבית, פגעו בתושבי העיר ובעולי הרגל, ואף הניסו את הנציב.

#### אירועים פוליטיים משמעותיים
* 9 באוגוסט 1470 – סיקסטוס הרביעי אפיפיור ה-212 לאחר מות פאולוס השני
* 20 בפברואר 1472 – נורווגיה מעבירה את איי אורקני ושטלנד לסקוטלנד
* 1474 – במשפט המתועד המוקדם ביותר שעוסק בנושא פשעי מלחמה, האימפריה הרומית הקדושה מוציאה להורג את פטר פון הגנבך  אף על פי שטען להגנתו שפשעיו היו בסך הכל מילוי פקודה.
* 21 במרץ 1475 – עלילת הדם בטרנטו
* 26 בנובמבר 1476 - ולאד המשפד (הידוע בכינוי דרקולה) מביס בקרב את בסאראב הזקן לאיוטה והופך לשליט ולאכיה בפעם השלישית
* 1478 - האינקוויזיציה הספרדית מקבלת מעמד רשמי.
* 20 בינואר 1479 - פרננדו השני מלך אראגון מוכתר כמלך ארגון. ביחד עם אשתו, איזבלה הראשונה, מלכת קסטיליה הם שולטים במרבית חצי האי האיברי
* 24 בינואר 1479 - הסכם שלום בין ונציה לבין האימפריה העות'מאנית. ונציאנים מחויבים בתשלומים שנתיים לטורקים

#### קולוניאליזם ואימפריאליזם
* 29 באוגוסט 1471 – אפונסו החמישי, מלך פורטוגל כובש את טנג'יר, מרוקו
## כלכלה

* עשור זה הוא חלק מתקופה רחבה יותר בה הגילדות מתפקדות כמוסד כלכלי משמעותי בחלקים מסוימים של אירופה. בשנת 1478 נוסדת גילדת קבלני התובלה של קופנהגן.

## התנקשויות, חיסולים, וניסיונות התנקשות

[160px|ממוזער|[הנרי השישי, מלך אנגליה]]
* 21 במאי 1471 - **[[הנרי השישי, מלך אנגליה]]** נרצח במצודת לונדון.

## אסונות

## מדע וטכנולוגיה

### חקר העולם
## תרבות פופולרית

### דת
* 1475 - יוצא לאור פירוש רש"י על התורה - הספר העברי המודפס הראשון.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-15
הבחירות למועצת עיריית ירושלים (1950)

[350px|ממוזער|שמאל|ישיבת מועצת העיר ירושלים, 1952. במרכז: [שלמה זלמן שרגאי]]
**הבחירות למועצת עיריית ירושלים** נערכו ביום שלישי, 14 בנובמבר 1950, במקביל לבחירות ליתר הרשויות המקומיות בישראל. היו אלו הבחירות הראשונות למועצת העיר לאחר הקמת מדינת ישראל.

## הבחירות
ירושלים הייתה מחולקת בעקבות מלחמת העצמאות. על כן נערכו הבחירות בחלקה המערבי בלבד.

הבחירות נערכו מכוח פקודת העיריות המנדטורית משנת 1934. על פיה עמדו לבחירה חברי מועצת העיר בלבד, ואילו ראש העירייה נבחר על ידי חברי מועצת העיר הנבחרת. מספר המושבים במועצת העיר היה 21.

מספר בעלי זכות הבחירה בעיר (בני 21 ומעלה) היה 50,405. בבחירות התמודדו 14 רשימות מועמדים.

## תוצאות הבחירות

מספר המשתתפים בבחירות היה 38,910 - 77% מכלל בעלי זכות הבחירה. כמאתיים קולות נפסלו ומספר הקולות הכשרים היה 38,714.

תשע רשימות זכו בתמיכה מספקת על מנת להכניס את נציגיהן למועצת העיר:

חמש רשימות נוספות לא זכו במספר קולות מספיק על מנת להכניס נציגים למועצת העיר (בסוגריים - מספר הקולות שקיבלו):
*רשימת עולי בבל - ע (724)
*בוני ירושלים (התאחדות בעלי בתים) - בר (651)
*ספרדים, עדות המזרח ועולי צפון אפריקה - ס (541)
*המפלגה הקומוניסטית הישראלית - ק (517)
*פועלי אגודת ישראל סניף ירושלים - ו (2)

## בעקבות הבחירות
לאחר הבחירות התגבשה במועצת העיר קואליציה בת 12 חברים של סיעות החזית הדתית המאוחדת, רשימת המרכז, תנועת החרות, פאג"י והרשימה הספרדית. באופוזיציה נמצאו סיעות ההסתדרות (מפא"י), מפלגת הפועלים המאוחדת (מפ"ם), המפלגה הפרוגרסיבית ויהודי תימן בירושלים - תשעה חברי מועצה. ב-10 בינואר 1951 נבחר בקולות הקואליציה איש הפועל המזרחי שלמה זלמן שרגאי לראש העיר. שרגאי, שלא היה חבר מועצה בעצמו, נבחר במקומו של ראש העירייה המכהן דניאל אוסטר. מיד לאחר הבחירה התפטר אוסטר מחברותו במועצה.

שרגאי כיהן כראש העיר עד שפרש מתפקידו ב-17 באוגוסט 1952, כנראה לאחר שהותש על ידי האופוזיציה וגם הקואליציה בניהול מועצת העיר. ב-25 בספטמבר, לאחר חודשים של משא ומתן, בחרה המועצה ביצחק קריב לראש העירייה. הוא כיהן עד אפריל 1955, מועד בו פיזר משרד הפנים את מועצת העיר ומינה במקומה ועדה קרואה. הוועדה כיהנה עד לאחר הבחירות הבאות לרשויות המקומיות שנערכו ב-26 ביולי באותה שנה.

## קישורים חיצוניים
* תוצאות הבחירות למועצת עיריית ירושלים, ילקוט הפרסומים, 17 בדצמבר 1950, באתר נבו
* ידיעות מאתר עיתונות יהודית היסטורית:
** שרגאי נבחר ראש עיריית ירושלים, על ידי הימין המאוחד (המשך), על המשמר, 10 בינואר 1951
** קריב ראש עיריית הבירה, על המשמר, 26 בספטמבר 1952
** הוועדה הקרואה לירושלים החלה אתמול בעבודתה, דבר, 5 באפריל 1955.
* 

ירושלים 1950
בחירות למועצה 1950
בחירות למועצת העירייה 1950
קטגוריה:1950 בישראל
קטגוריה:1950 בפוליטיקה
שנות ה-60 של המאה ה-15

**שנות ה-60 של המאה ה-15** היו העשור השביעי של המאה ה-15, החלו ב-1 בינואר 1460 והסתיימו ב-31 בדצמבר 1469.

## אירועים בולטים בעולם

### מלחמה ופוליטיקה
#### מלחמות
* 30 בדצמבר 1460 – קרב וייקפילד במלחמות השושנים באנגליה
#### סכסוכים לאומיים ואזוריים
* 29 במרץ 1461 – מלחמת השושנים – בית יורק מנצח בקרב טאוטון, מהקרבות העזים בהיסטוריה האנגלית
* 1465 בערך – הקמת מוגוליסטאן  – כ־200,000 תושבים של חאנות צ'אגאטאי פורשים ממנה ומקימים את מוגוליסטאן. בהדרגה פיצול זה יוצר הבדל זהותי–תרבותי בין עם המוגוליסטאנים–אוזבקים יושבי הקבע, לבין הקזחים הנוודים.

#### אירועים פוליטיים משמעותיים
* 4 במרץ 1461 – אדוארד הרביעי מכתיר עצמו למלך אנגליה
* 2 בדצמבר 1462 – האציל הבוהמי יאן ז'יסקרה מצליח לפתות וללכוד את שליט ולאכיה ולאד המשפד ולמסור אותו לידי מלך הונגריה מתיאש הוניאדי
* 7 באפריל 1465 – ז'אן ד'ארק מזוכה מאשמת כפירה 25 שנים לאחר הוצאתה להורג
* 19 באוקטובר 1466 – סיום מלחמת שלוש עשרה השנים. גדנסק ופרוסיה עוברות לשלטון פולין. המסדר הטבטוני שולט רק בחלק המזרחי של פרוסיה
* 1468 – לאחר מצור שנמשך שבע שנים, אנשי בית לנקסטר נכנעים ומוסרים את טירת הרלך לכוחותיו של אדוארד הרביעי
* 19 באוקטובר 1469 – נישואיהם של פרננדו השני מלך אראגון ואיזבלה הראשונה מלכת קסטיליה, הם המלכים הקתוליים

#### קולוניאליזם ואימפריאליזם
## כלכלה

* 4 באפריל 1460 – נפתחת אוניברסיטת בזל בשווייץ.
*1460 – נוסדות בקופנהגן שתי גילדות: גילדת יצרני הכפפות וגילדת יצרני האוכפים. זוהי חלק מתקופה רחבה יותר בה הגילדות מתפקדות כמוסד כלכלי משמעותי בחלקים מסוימים של אירופה.

## התנקשויות, חיסולים, וניסיונות התנקשות

## אסונות

## מדע וטכנולוגיה

### חקר העולם
* 4 במאי 1460 – ספינות פורטוגליות בראשות דיוגו גומש מגיעים לחצי האי קאפ-ור (הכף הירוקה) בסנגל של ימינו, המקום המערבי ביותר ביבשת אפריקה

## תרבות פופולרית

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-15
ז'קט בומבר

ממוזער|ז'קט בומבר של אישה
ממוזער|ז'קט בומבר
**ז'קט בומבר** (באנגלית: ****) הוא ז'קט הנראה מעט נפוח, ומקורו בז'קטים שלבשו טייסי חיל האוויר האמריקאיים והאירופאיים במלחמת העולם הראשונה. מטרת הז'קט הייתה להגן על הטייסים מקור. ז'קט בומבר היה עשוי מעור או מניילון והיה עמיד למים. לעיתים היה לו צווארון פרווה.

הז'קט הפך מבגד של חיל אוויר לבגד אותו לבשו צעירים החל משנות ה-70. צעירים החלו לקשט ז'קט זה בתלאים (פאצ'ים) שביטאו את דעתם הפוליטית.

מפריט צבאי גברי הוא הפך לפריט שנלבש על ידי נשים. בתצוגות אופנה וברחוב הופיעו ז'קטים בומבר, למשל, ב-2004 הוא הופיע בתצוגות לנשים של הלמוט לאנג.

## קישורים חיצוניים

## הערות שוליים

בומבר
פסטיבל הסרטים הבין-לאומי אמקולה

[ממוזער|330x330px|כרזת הפסטיבל משנת [2018]]
**פסטיבל הסרטים הבין-לאומי אמקולה** הוא פסטיבל סרטים שנתי המתקיים בקמפלה, בירת אוגנדה שבאפריקה. הפסטיבל נוסד שנת 2004 על ידי ההיסטוריונית הקולנועית ההולנדית אליס סמיטס והיוצרת האמריקאית לי אליקסון. פסטיבל זה הוא פסטיבל הסרטים הוותיק ביותר של אוגנדה.

## היסטוריה
הפסטיבל הבין-לאומי הראשון של אמקולה נערך בקמפלה ב-21 במאי 2004. בפסטיבל הוקרנו סרטים עכשוויים מרחבי העולם.

הפסטיבל מורכב מתחרויות, דיונים, סדנאות, סמינרים ומופיעים רב תחומיים נוספים.

## הורדת והחזרת הפסטיבל
הפסטיבל יצא להפסקה בשנת 2012, אשר על פי מקורות מסוימים היה בגלל סיבות כלכליות. ב-16 במרץ 2016, הפסטיבל חזר והמשיך בניהול "קרן התרבות ביימבה".

## קישורים חיצוניים
* 

## הערות שוליים

אמקולה
קטגוריה:קמפלה
ג'אסט ויז'ן

**ג'אסט ויז'ן** (באנגלית: **Just Vision**, תרגום לעברית: "חזון צודק") הוא ארגון אמנותי-פוליטי לא-מפלגתי שנוסד על ידי יהודים צפון-אמריקאים המתנגדים לכיבוש הישראלי בגדה המערבית וברצועת עזה. הארגון יוצר סרטים תיעודיים ותוכן תקשורתי בנושא הסכסוך הישראלי-פלסטיני. כמו כן הארגון הוא המו"ל השותף של האתר "שיחה מקומית" יחד עם עמותת "972 – לקידום עיתונאות אזרחית". משרדי הארגון נמצאים בוושינגטון די. סי. והוא פועל גם בניו יורק ובמזרח ירושלים.

## תולדות הארגון
ארגון ג'אסט ויז'ן הוקם בשנת 2003 על ידי רונית אבני , יהודייה ילידת קנדה. במסגרת לימודיה לתואר במדע המדינה ערכה אבני ראיונות עם 475 פעילים פוליטיים ישראלים ופלסטינים, בניסיון למצוא דרכים לקדם את תהליך השלום הישראלי-פלסטיני. בראיונות נעשה שימוש נרחב בסרטים שהופקו על ידי הארגון.

## פעילות הארגון
צוות הארגון כולל בעיקר נשים, בהן יוצרות קולנוע, עיתונאיות, פעילות זכויות אדם ונשות חינוך. הארגון מפיק סרטים תיעודיים ותוכן תקשורתי, שמטרתם היא "להבליט קולות של ישראלים ופלסטינים שפועלים למען סיום הכיבוש ובניית עתיד של חופש, חירות וכבוד לכולם". משרדי הארגון נמצאים בוושינגטון די. סי. והוא פועל גם בניו יורק ובמזרח ירושלים.

כמו כן, ארגון ג'אסט ויז'ן הוא המו"ל השותף של האתר "שיחה מקומית" יחד עם עמותת "972 – לקידום עיתונאות אזרחית".

## סרטים תיעודיים
ארגון ג'אסט ויז'ן הפיק חמישה סרטים תיעודיים בנושא הסכסוך הישראלי-פלסטיני. חלקם זכו בפרסים שונים בפסטיבלי קולנוע בעולם. סרט נוסף בשם "The Wanted 18" הופץ על ידי הארגון בארצות הברית, אך לא הופק על ידו.

הסרט "בודרוס"  שהופק בשנת 2009 יצא לאור גם כרומן גרפי בערבית. הוא מביא את סיפורה של נערה בשם אילתזאם מוראר, המונעת מבולדוזר לעקור את עצי הזית בכפר של משפחתה. הסרט הוקרן בפסטיבל הסרטים טרייבקה בנוכחות נור, מלכת ירדן.

הסרט "נאילה והאינתיפאדה" שהופק ב-2017 מביא את סיפורן של הנשים שהובילו את ההתקוממות העממית בתקופת האינתיפאדה הראשונה. הסרט הוצג ברמאללה, בעזה, בביירות ובפסטיבלי קולנוע ברחבי העולם, וכמו כן הוקרן בתיאטרון הערבי-עברי ביפו באוקטובר 2018.

## קישורים חיצוניים

* 

* הסרטים שהופקו על ידי הארגון

## הערות שוליים

קטגוריה:יהדות ארצות הברית: ארגונים
קטגוריה:הסכסוך הישראלי-פלסטיני: ארגונים
סרביה ומונטנגרו באירוויזיון הילדים 2005

**סרביה ומונטנגרו ב[[אירוויזיון הילדים 2005]]** השתתפה עם השיר "Ljubav pa fudbal" שבוצע על ידי פיליפ ווצ'. זאת הייתה השתתפותה היחידה של סרביה ומונטנגרו בתחרות. השיר הגיע למקום ה-13 עם 29 נקודות.

## לפני אירוויזיון הילדים
### רקע
ב-2 באוגוסט 2005 הוכרז כי סרביה ומונטנגרו יעשו את הופעת הבכורה שלהם באירוויזיון הילדים 2005. איגוד השידור האירופי ידעו שזאת יכולה להיות השתתפות הבכורה שלהם במה שיהפוך להיות הפעם האחת והיחידה שהם יתחרו כאומה באירוויזיון הילדים בעקבות משאל עם על פירוק סרביה מונטנגרו בשנת 2006.

### בחירת השיר והנציג
אירוע בחירת הנציג והשירים התקיים ב-29 בספטמבר 2005. 
בתחרות השתתפו 18 מתמודדים שונים. פיליפ ווצ' זכה בתחרות עם השיר "Ljubav pa fudbal" שסיים עם 58 נקודות.

#### השירים המשתתפים

## באירוויזיון הילדים

### מיקום השיר

### נקודות שהוענקו לסרביה ומונטנגרו

### נקודות שהוענקו על ידי סרביה ומונטנגרו

## ראו גם
* אירוויזיון הילדים
* סרביה ומונטנגרו באירוויזיון
* סרביה ומונטנגרו באירוויזיון למוזיקאים צעירים

## קישורים חיצוניים
* 

קטגוריה:אירוויזיון הילדים לפי מדינה
קטגוריה:סרביה ומונטנגרו
פארק המים מאנסו

**פארק המים מאנסו** (בקוריאנית: **문수물놀이장**) הוא פארק מים הממוקם במזרח פיונגיאנג, בירת קוריאה הצפונית, ומופעל על ידי ממשלת קוריאה הצפונית.

הפארק, אשר נפתח לציבור בחודש נובמבר 2013, משתרע על שטח של כ-150 דונם ופועל לאורך כל חודשי השנה, גם במהלך החורף.

## השקת הפארק
הטקס החגיגי של השקת הפארק התקיים ב-15 באוקטובר 2013, ובו לקחו חלק ראשי המטות המשולבים של הכוחות המזוינים של קוריאה הצפונית, יחד עם פקידי ממשלה בכירים, ביניהם ראש ממשלת קוריאה הצפונית, פאק פונג-ג'ו.

במהלך נאומו, פאק אמר כי "פארק המים נבנה הודות למסירות ולרוח הלחימה של אנשי צבא העם הקוריאני, אשר מוכנים בכל עת וברוח חפצה לטפס על ההר הגבוה ביותר לפי הוראתו של המפקד העליון".

## מתקני הפארק
הפארק כולל בריכות שחייה מקורות וחיצוניות, 14 מגלשות מים, מגרש כדורעף, מגרש כדורסל, קיר טיפוס, וכן מתקנים כגון מספרה, מסעדה, בית קפה ובר.

בכניסה לבריכת השחיה המקורה ניצב פסל בגודל טבעי של המנהיג העליון של קוריאה הצפונית, קים ג'ונג-און.


Munsu Water Park (11265329474).jpg|בריכות שחיה בפארק המים
Munsu Water Park - Pyongyang, North Korea (11338870856).jpg|טרמפולינה במתחם המקורה
Munsu Water Park - Pyongyang, North Korea (11338807705).jpg|מגרש כדורעף


## ראו גם
* תיירות בקוריאה הצפונית

## קישורים חיצוניים

* סיור אינטראקטיבי בפארק המים מאנסו
* 

## הערות שוליים

קטגוריה:פארקי מים
קטגוריה:פיונגיאנג: מבנים
קטגוריה:קוריאה הצפונית: תיירות
קטגוריה:קוריאה הצפונית: אצטדיונים ומתקני ספורט
להאמין (שיר של דוד ד'אור)

**להאמין** היה השיר שיצג את ישראל בתחרות האירוויזיון 2004, שהתקיימה באיסטנבול. השיר בוצע בעברית ובאנגלית בידי דוד ד'אור, שבו בחרה לייצג את ישראל רשות השידור בנובמבר 2003. את השיר כתב ד'אור בעצמו והלחינו ד'אור ועופר מאירי, שגם עיבד את השיר. השיר הוא בלדה, שמילותיה עוסקות בצורך לשמור על אמונה בטוב הבסיסי של האנושות, למרות ראיות רבות להפך.

## אירוויזיון
השיר נבחר ב־5 בפברואר 2004 בהצבעה בתוכנית "ישראל בוחר שיר", שנערכה בהפסקה במשחק כדורסל של מכבי תל אביב ביורוליג. בהצבעה הוצגו ארבעה שירים שבוצעו על ידי ד'אור. הקולות שנתנה ועדת אירוויזיון מיוחדת (שכללה משתתפים קודמים מהתחרות, ליאור נרקיס וגלי עטרי) היוו 40% מהקולות, והצבעת הצופים היוותה 60% מהקולות הנותרים. משחק הכדורסל משך 13.7% מהצופים בטלוויזיה הישראלית. השיר זכה ל־60% מההצבעה של חבר השופטים ו־66% מהצבעת הצופים.

ד'אור ביצע את השיר באיסטנבול ב־12 במאי 2004. במהלך שבוע החזרות באירוויזיון, עזב ד'אור את איסטנבול כדי להיות עם אביו, שהיה צריך לקטוע את אחת מרגליו בשל סיבוכים של סוכרת.

מאחר שישראל לא דורגה בעשרת המקומות הראשונים באירוויזיון 2003, היא נאלצה להשתתף בחצי הגמר, ובו שובץ השיר במקום החמישי בסדר ההופעה, אחרי לטביה ולפני אנדורה. השיר קיבל 57 נקודות והגיע למקום ה־11 מתוך 22, בזמן ש־19% מהצופים הישראלים צפו בטלוויזיה. השיר לא עלה לגמר – ובכך חייב את ישראל שוב להשתתף בחצי הגמר גם באירוויזיון 2005.

## מצעדים

### מצעדים שבועיים

### מצעדים שנתיים

## קישורים חיצוניים

* 
* 
* 

## הערות שוליים

קטגוריה:שירי אירוויזיון 2004
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים בעברית
קטגוריה:שירים על תקווה
קשת האיחוד

**קשת האיחוד** (בקוריאנית: **조국통일3대헌장기념탑**; השם הרשמי: **האנדרטה לזכר מזכר שלוש הנקודות לאיחוד הלאומי**) הייתה מונומנט בצורת קשת הממוקמת מדרום לפיונגיאנג, בירת קוריאה הצפונית. המונומנט הושק במהלך חודש אוגוסט 2001, על מנת להנציח את יוזמת שלוש הנקודות של המנהיג העליון של קוריאה הצפונית, קים איל-סונג, שנועדה לקדם לכאורה את השאיפה לאיחוד קוריאה. בינואר 2024 נהרס המונומנט.

המונומנט התנוסס לאורך 61.5 מטר, ולגובה 30 מטר, ונבנה מעל לכביש האיחוד המוביל מפיונגיאנג לאזור המפורז הקוריאני.

הקשת הורכבה משני פסלי נשים בלבוש מסורתי קוריאני, אשר מסמלות את קוריאה הצפונית וקוריאה הדרומית בהתאמה, ואת חתירתן לאחדות. שתי הנשים נשענות קדימה ומחזיקות במשותף בכדור עליו חרוטה מפת חצי האי הקוריאני כולו.

על גבי יסודות הקשת חרוטים מסרים של תמיכה בשלום ובאיחוד מחדש של חצי האי הקוריאני, אשר נמסרו מטעם אנשים, ארגונים ומדינות שונות ברחבי העולם.

התכנון המקורי למונומנט היה עמוד יחיד בגובה 55 מטר המתפצל לשלושה ענפים, המסמלים את קוריאה הצפונית, קוריאה הדרומית, והפזורה הקוריאנית בחו"ל.

## הריסת המונומנט
בינואר 2024, מנהיג קוריאה הצפונית קים ג'ונג-און קרא להרוס את המונומנט לאחר שנטש את ההצעה לאיחוד קוריאה והכריז על סופה של המדיניות הזו.

ב־15 בינואר 2024, בנאום שנשא קים גונג'-און באספת העם העליונה, כינה המנהיג את המונומנט "כאב עין" ואת קוריאה הדרומית כינה "אויב ראשי בלתי משתנה".

האנדרטה נהרסה, לפי תצלומי לוויין, בין ה־19 ל־23 בינואר 2024.

## ראו גם
* איחוד קוריאה
* יחסי קוריאה הדרומית-קוריאה הצפונית

## קישורים חיצוניים

* 
* עינת שמואלוביץ, 23 תמונות לא משקרות: האובססיה של צפון קוריאה למבני ענק, באתר ריאלי, יוני 2018

## הערות שוליים

קטגוריה:פיונגיאנג: אנדרטאות
קטגוריה:ניסיונות פיוס בין-קוריאניות
קטגוריה:קשתות וקמרונים
הארמייה החמישית (רוסיה)

**הארמייה החמישית** (ברוסית: **армия я-5**) היא ארמייה משולבת של כוחות היבשה הרוסיים.

## היסטוריה
היחידה הוקמה ב-28 בספטמבר 1939 על בסיס היחידות שהיו ממוקמות באזור ז'יטומיר/שפטובקה. היא השתתפה בפלישת ברית המועצות לפולין. לאחר סיום הקרבות היא הוצבה באוקראינה. בשנת 1940 הארמייה השתתפה בסיפוח הסובייטי של בסרביה ובוקובינה הצפונית. 

לאחר פלישת הוורמאכט לברית המועצות, היא החלה בקרבות מגננה באזור לוצק. יחידות הארמייה נסוגו לכיוון קייב כאשר במהלך קרב קייב יחידותיה כותרו. במהלך ניסיון לפרוץ את המצור, מפקד הארמייה מיכאיל פוטפוב נפל בשבי. ב-20 בספטמבר 1941 הארמייה פורקה וחייליה הועברו לחיזוק יחידות אחרות של הצבא האדום.

ב-11 באוקטובר 1941 הוחלט להקים את הארמייה מחדש והיא השתתפה בקרבות מגננה של הקרב על מוסקבה. בתחילת 1942 היא השתתפה במתקפת נגד הסובייטית, במהלך שנת 1943 הארמייה החמישית השתתפה קרבות במרחב רז'ב וסמולנסק ובהמשך היא השתתפה במבצע בגרטיון ומבצע פרוסיה המזרחית.

באפריל 1945 יחידות הארמייה הועברו לעתודה. תוך זמן קצר הם הועברו למזרח הרחוק והשתתפו במבצע סערת אוגוסט. 

לאחר סיום הלחימה, הארמייה החמישית הוצבה באזור המזרח הרחוק הסובייטי, בו היא מוצבת גם כיום.

## מפקדים
* איוואן סובטניקוב - ספטמבר 1939 - יולי 1940
* מיכאיל פוטפוב יוני (1941 - ספטמבר 1941) 

* דמיטרי לליושנקו (אוקטובר 1941)
* לאוניד גובורוב (אוקטובר 1941 - אפריל 1942)
* איוואן פדיונינסקי (אפריל 1942 - אוקטובר 1942)
* יאקב צ'רביצ'נקו (אוקטובר 1942 - פברואר 1943)
* ויטלי פולנוב (פברואר 1943 - אוקטובר 1943)
* ניקולאי קרילוב (אוקטובר 1943 - אוקטובר 1944)
* פיוטר שפרנוב (אוקטובר 1944 - דצמבר 1944)
* ניקולאי קרילוב (דצמבר 1944 - דצמבר 1945)

## קישורים חיצוניים

* הארמייה החמישית באתר samsv 

5
קטגוריה:זירת מזרח אירופה במלחמת העולם השנייה 
5
קטגוריה:יחידות צבא רוסיות
ארמייה חמישית
Head Above Water (שיר)

"**Head Above Water**" (בעברית: "**ראש מעל המים**") הוא סינגל שהוקלט על ידי הזמרת-יוצרת הקנדית אבריל לאבין. השיר יצא לאור ב-19 בספטמבר 2018, כסינגל הראשון מתוך אלבומה השישי, *[[Head Above Water]]*, על ידי חברת התקליטים BMG רייטס מנג'מנט.

עם יציאתו נכנס השיר אל המקום ה-64 במצעד הבילבורד הוט 100, וה-5 במצעד שבהונגריה.

## רקע וכתיבה
השיר נכתב והופק על ידי אבריל לאבין, סטפן מוקיו וטראוויס קלארק. השיר הוא שיר בסגנון הפופ רוק המשלב בתוכו נגינת פסנתר. מרינה פדרוסה ממגזין הבילבורד אמרה כי השיר: "הוא התגלות רוחנית חזקה, אשר מפרט בתוכו את המסע של אבריל מתחילת הקריירה שלה ועד מאבקה במחלת הליים".

אבריל לאבין הופיעה עם השיר לראשונה בתוכנית "ג'ימי קימל לייב!", שהתקיימה ב-26 בספטמבר 2018.

## וידאו קליפ
הווידאו קליפ המלא של השיר צולם באיסלנד על ידי הבמאי אליוט לסטר ופורסם ב-27 בספטמבר 2018, ביום ההולדת ה-33 של אבריל לאבין. בתחילת הקליפ ניתן לראות את לאבין אוחזת בעששית כשהיא נמצאת בתוך מערה.

לאחר מכן, יוצאת לאבין מחוץ למערה אל העבר ההרים הניצבים ממול. היא רצה אל פסגת ההר וקופצת ממנו אל תוך הים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:וידאו קליפים שצולמו באיסלנד
קטגוריה:שירים על אלוהים
קטגוריה:שירים על תקווה
קטגוריה:שירי רוק נוצריים
מוות אכזרי 2

**מוות אכזרי 2** (באנגלית: **Evil Dead II**) הוא סרט אימה קומי אמריקאי משנת 1987 שבוים ונכתב על ידי סם ריימי, הופק על ידי רוברט טאפרט, ומככב בו ברוס קמפבל בתפקיד אש ויליאמס.

## תקציר העלילה
אש וחברתו לינדה יוצאים לחופשה בבקתה מבודדת בלב יער. החופשה שלהם הופכת במהרה לסיוט לאחר שהם מוצאים את "ספר המתים" (ספר מסתורי המכיל טקסט בבלי ושומרי עתיק) וקלטת עליה מוקלט התרגום של הספר. לאחר שהם מנגנים את הקלטת הם מחזירים לחיים שדים אשר משתוקקים לנקום בהם.

השדים הורגים ומשתלטים על גופתה של לינדה, שמנסה להרוג את אש, מה שמוביל אותו להרוג אותה ולקבור את גופתה. בהמשך הסרט השדים משתלטים גם על כף ידו של אש, שמנסה אף היא להורגו, עד שהוא כורת את ידו באמצעות מסור שרשרת. לאחר מכן אש מחבר את המסור החשמלי לגדם כף ידו, ובעזרתו ובעזרת רובה ציד מצליח להביס את אויביו. בסוף הסרט נפתח שער מעבר אל ימי הביניים, אליו נשאב אש.

## צוות השחקנים הראשי
* ברוס קמפבל בתפקיד אש ויליאמס
* שרה ברי בתפקיד אנני קנובי
* דן היקס בתפקיד ג'ייק
* קאסי ווסלי בתפקיד בובי ג'ו
* דניס ביקסלר בתפקיד לינדה
* ריצ'רד דומאייר בתפקיד פרופסור אד גטלי
* ג'ון פיקס בתפקיד פרופסור קנובי
* לו הנקוק בתפקיד הנרייטה קנובי

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1987
קטגוריה:סרטי אימה מ-1987
קטגוריה:סרטי אימה אמריקאיים
קטגוריה:סרטי אל-מתים
קטגוריה:סרטי קומדיית אימה
קטגוריה:סרטי פולחן
קטגוריה:סרטי אימה על-טבעיים אמריקאיים
קטגוריה:סרטים על קטועי גפיים
צבא האופל

**צבא האופל** (באנגלית: **Army of Darkness**) הוא סרט אימה קומי אמריקאי משנת 1992 שבוים ונכתב על ידי סם ריימי, הופק על ידי רוברט טאפרט, ומככב בו ברוס קמפבל בתפקיד אש ויליאמס. זהו הסרט השלישי בטרילוגיית סרטי מוות אכזרי. הסרט, אשר מכיל הן הומור סלפסטיק ואלמנטים מז'אנר האימה, הוא קומי במידה רבה יותר מאשר יתר הסרטים בטרילוגיה.

הסרט, אשר הופק בתקציב של 11 מיליון דולרים, גרף לאורך השנים מעל ל-21.5 מיליון דולרים ברחבי העולם.

עם השנים הפך הסרט לסרט פולחן וציטוטים ומחוות שונים לסרט אפילו מצאו דרכם לתוך משחקי וידאו כגון דיוק ניוקם 3D, Blood, ו-Warcraft III: Reign of Chaos.

## תקציר העלילה
עלילת הסרט מתרחשת מיד לאחר אירועי הסרט הקודם בסדרה. הגיבור, אש (קמפבל), אשר גילה בסרט הקודם את "ספר המתים" והקריא מתוכו כישוף על מנת להביס שדים, נשאב לתוך מערבולת זמן לאחר מכן אשר לוקחת אותו לאנגליה של ימי הביניים בשנת 1300 לספירה.

עם הגעתו, אש נחשב בתחילה למרגל של האויב ולכן נלכד על ידי אנשיו של הלורד ארתור. עם זאת, בהמשך המקומיים מחליטים שהוא "הגיבור מהשמיים" אשר לפי הנבואה נועד להציל את האנושות מצבא החיים-המתים. אש, אשר סקפטי בתחילה לגבי התיאורים של צבא החיים-מתים, מקבל בחוסר רצון את האחריות להוביל את האנושות במאבקם נגד כוחות האופל.

אש, אשר חמוש במסור החשמלי ורובה ציד (אותו הוא מכנה "בומסטיק") יוצא למסע במטרה למצוא את ספר המתים ובאמצעותו להביס את צבא האופל ולחזור להווה. עם זאת, התנהגותו הלא זהירה גורמת בטעות לכך שצבא האופל מתעורר, אשר כולל כמות גדולה במיוחד של שלדים לוחמים שמונהגים על ידי גרסה מרושעת שלו, המכונה "אש הרשע".

על מנת לנצח את צבא האופל הוא חייב לאחד את הפלגים השונים של האנושות ולהכין אותם לקרב הגדול נגד כוחות צבא האופל. על מנת לעשות זאת הוא יוצר ברית עם הלורד ארתור ועם יריבו המושבע הדוכס הנרי האדום. כמו כן, לאורך הדרך הוא מפתח גם מערכת יחסים רומנטית עם אישה מקומית בשם שילה.

בסופו של דבר, אש מצליח להביס את צבא האופל, להשיג את ספר המתים, ולומר את מילות הקסם אשר מחזירות אותו להווה.

## צוות השחקנים הראשי
* **[[ברוס קמפבל]]** בתפקיד אשלי "אש" ג'יי ויליאמס, וכמו גם "אש הרשע"
* **[[אמבת' דייווידץ]]** בתפקיד שילה
* **מרקוס גילברט** בתפקיד הלורד ארתור
* **[[איאן אברקרומבי]]** בתפקיד החכם
* **ריצ'רד גרוב** בתפקיד הדוכס הנרי האדום
* **טימותי פטריק קוויל** בתפקיד הנפח
* **ברידג'ט פונדה** בתפקיד לינדה
* **[[פטרישיה טולמן]]** בתפקיד המכשפה

## קישורים חיצוניים

קטגוריה:סרטי 1992
קטגוריה:סרטי אימה מ-1992
קטגוריה:סרטי אימה אמריקאיים
קטגוריה:סרטי אל-מתים
קטגוריה:סרטי קומדיית אימה
קטגוריה:סרטי אימה על-טבעיים אמריקאיים
קטגוריה:סרטים על קטועי גפיים
קטגוריה:סרטים עם מוזיקה מאת דני אלפמן
ברנרדינו רמציני

**ברנרדינו רמציני** (באיטלקית: **Bernardino Ramazzini**; 4 באוקטובר 1633 – 5 בנובמבר 1714) היה רופא איטלקי, שהניח את היסודות המוקדמים לאבחון מחלות תעסוקתיות בספרו "מחלותיהם של עובדים" (De Morbis Artificum Diatriba). כמו כן תמך בשימוש בקליפת צינכונה, המכילה כינין, לטיפול במלריה.

## חייו
רמציני נולד בקארפי. הוא למד רפואה באוניברסיטת פארמה, שם החל להתעניין במחלות תעסוקתיות. הוא מונה לעמוד בראש המחלקה לרפואה באוניברסיטת מודנה בשנת 1682, והחל משנת 1700 שימש פרופסור לרפואה באוניברסיטת פדובה. רמציני נפטר בשנת 1714 בפדובה.

## עבודתו
ממוזער|250px|הדף הראשון של המהדורה השנייה של "מחלותיהם של העובדים"
המהדורה הראשונה של ספרו, "מחלות העובדים", פורסמה בשנת 1700 במודנה, והשנייה ב-1713 בפדובה. הספר תיאר את הסכנות הבריאותיות בכימיקלים, אבק, מתכות, תנועות חוזרות או אלימות, תנוחות חריגות וגורמים אחרים שבהם נתקלים עובדים בלמעלה מ-50 מקצועות. הספר היה אבן דרך בהתפתחותה של הרפואה התעסוקתית. כמו כן, רמציני הציע כי רופאים יכללו במסגרת הריאיון הרפואי גם שאלות על מקצוע המטופל. הוא ראה במניעה טובה יותר מריפוי, וטען בהרצאה שנתן בשנת 1711 כי הרבה יותר טוב למנוע מאשר לרפא, והרבה יותר קל לחזות נזק עתידי ולהימנע ממנו מאשר להיפטר ממנו לאחר שאירע.

באשר למלריה, רמציני היה אחד הראשונים לתמוך בשימוש בקליפת עץ הצינכונה העשירה בכינין, בעוד שאחרים טענו שהוא רעיל ולא יעיל.

בשנת 1713 טען רמציני כי נזירות מפתחות סרטן השד בשיעור גבוה יותר מאשר נשים נשואות, מאחר שאינן מקיימות יחסי מין, וכי אי-קיום יחסים גורם לחוסר יציבות ברקמת השד, דבר אשר עלול להוביל להתפתחות סרטן שד. לימים התברר כי חשיפה ממושכת יותר לאסטרוגן, המלווה נשים שאינן נכנסות להיריון, מהווה גורם סיכון להתפתחות המחלה.

## קישורים חיצוניים

* 
* 

קטגוריה:מלריולוגים
קטגוריה:רופאים איטלקים במאה ה-17
קטגוריה:רופאים איטלקים במאה ה-18
קטגוריה:סגל אוניברסיטת פדובה
קטגוריה:ילידי 1633
קטגוריה:נפטרים ב-1714
אירוויזיון למוזיקאים צעירים 2002

**האירוויזיון למוזיקאים צעירים 2002** היא התחרות ה-11 של האירוויזיון למוזיקאים צעירים. גרמניה אירחה את התחרות בקונצרהאוס ברלין .

## מדינות משתתפות
### סיבוב מקדים
בסך הכל 20 מדינות השתתפו בתחרות, 7 מדינות עלו לשלב הגמר. המדינות שלהלן לא הצליחו לעלות לגמר.
* 
* 
* 
* 
* 
* 
* 
* 
* 
* 
* 
* 
* 

### גמר
פרסים הוענקו לשלוש המדינות המובילות. הטבלה הבאה מדגישה את המקומות הראשונים באמצעות זהב, כסף וארד. תוצאות הניקוד של שאר המשתתפות אינן ידועות ואף פעם לא פורסמו על ידי איגוד השידור האירופי.

## חבר השופטים
חבר השופטים כלל את השופטים הבאים:
*  - ליאונרד סלטקין
*  - ג'אן קרלו מנוטי
*  - אנה גוראלי
*  - ג'אק מרטין הנדלר
*  - אורל ניקולה
*  - הנס פיטר פריוט
*  /  - קרואלה דואן ראיינהארט

## קישורים חיצוניים
* 

## הערות שוליים

2002
קטגוריה:גרמניה: תרבות
קטגוריה:ברלין
קטגוריה:2002 במוזיקה
קטגוריה:2002 בגרמניה